|  |
| --- |
| ApstiprinātsDaugavpils pilsētasSporta pārvaldes vadītājs\_\_\_\_\_\_\_\_\_\_\_\_M.Jenbajevs |

**Daugavpils Skrituļslidošanas sacensības**

**Nolikums**

Skrituļslidošanas sacensības organizē Daugavpils pilsētas Sporta pārvalde.

**1. Mērķis un uzdevumi**

1.1. Popularizēt skrituļslidošanu kā aktīvas atpūtas un veselību veicinošu sporta veidu.

1.2. Veicināt interesantu un veselīgu brīvā laika pavadīšanu bērniem, jauniešiem, pieaugušajiem un ģimenēm.

1.3. Popularizēt skrituļslidas kā videi un cilvēkam draudzīgu transportlīdzekli.

1.4. Veicināt Daugavpils pilsētas iedzīvotāju iesaistīšanos aktīvās sporta nodarbībās.

1.5. Paaugstināt Latvijas un Daugavpils pilsētas skrituļslidotāju meistarības līmeni.

**2. Laiks un norises vieta**

Skrituļslidošanas sacensības notiks 2016. gada 29. maijā Stropu mežā, Daugavpilī.

Sacensību centrs Stropu aktīvās atpūtas un sporta trasē pie galvenās autostāvvietas.

Bērnu grupu starts plkst. 11:00.

Pārējām grupām starts plkst. 11:30.

**3. Distances un grupas**

3.1. Sacensību dalībniekiem, atskaitot bērnu grupām, jāveic viens aplis. Viena apļa garums ir 2,8 km.

3.2.Dalībnieku grupas:

Bērni (2008.dz.g. un jaunāki) - 200 m gara distance ar konusiem

2007.. – 2003.dz.g. - viens aplis

2002. – 1999.dz.g. - viens aplis

1998.. – 1986.dz.g. - viens aplis

Tautas klase (1985.dz.g. un vecāki) – viens aplis

**4. Noteikumi**

4.1. Sacensībās var piedalīties jebkurš aktīvas atpūtas cienītājs ar skrituļslidotāja iemaņām.

4.2. Nepilngadīgo sacensību dalībnieku anketas aizpilda un paraksta vecāki vai likumīgais pārstāvis.

4.3. Sacensībās atļauts piedalīties ar visa veida skrituļslidām. Skrituļslidām jābūt labā tehniskajā stāvoklī.

4.4. Visiem dalībniekiem ir obligātas aizsargķiveres. Visa distance ir jāveic ar galvā uzliktu un aizsprādzētu aizsargķiveri. Par tās nelietošanu vai par neaizsprādzētas aizsargķiveres lietošanu dalībnieks tiek diskvalificēts.

4.5. Katrs sacensību dalībnieks, piesakoties sacensībām, ar savu parakstu apliecina, ka uzņemas pilnu atbildību par savu vai sevis pārstāvētā nepilngadīgā veselības stāvokļa atbilstību sacensību distances veikšanai, kā arī ievēros ceļu satiksmes noteikumus un sacensību nolikumu.

4.6. Organizatori un visi pārējie, kuri ir iesaistīti sacensību organizēšanā, neatbild par jebkādiem tiešiem, netiešiem, neparedzamiem vai paredzamiem fiziskiem un/vai materiāliem zaudējumiem sacensību dalībniekiem, kas var notikt pirms vai pēc sacensībām, kā arī to laikā. Organizators nav atbildīgs par iespējamām sadursmēm, kritieniem, traumām un citiem nelaimes gadījumiem trasē.

4.7. Apstiprinot savu dalību sacensībās, dalībnieki atsakās no jebkādu pretenziju izvirzīšanas pret organizatoriem vai citām pasākuma organizēšanā iesaistītām personām iespējamā nelaimes gadījuma vai materiālo zaudējumu rašanās gadījumā, kā arī nemēģina atgūt zaudējumus tiesas vai tamlīdzīgā ceļā.

4.8. Visiem dalībniekiem jāiepazīstas ar sacensību nolikumu. Tā nezināšana neatbrīvo dalībniekus no personīgās atbildības.

4.9. Katram dalībniekam reģistrējoties, tiek piešķirts dalībnieka numurs, kurš ir jāpiesprauž krūšu zonā.

4.10. Katram dalībniekiem starta zonā jāieņem sava starta vieta.

4.11. Distance iezīmēta ar marķētu asfaltētu apli. Par maršruta neievērošanu dalībnieks tiek diskvalificēts.

**5. Dalībnieku reģistrācija**

Pieteikšanās sacensībām notiek**līdz 2016. gada 27. maija plkst. 17:00**, nosūtot pieteikumu uz e-pastu santaupite4@inbox.lv, jānorāda sekojošu brīvā formā rakstītu informāciju:

* Dalībnieka vārds, uzvārds
* Dzimums
* Dzimšanas dati (diena/mēnesis/gads)
* Dzīvesvieta (pilsēta, novads)
* E-pasts

**Nepilngadīgo sacensību dalībnieku pieteikumu aizpilda un paraksta vecāki vai likumīgais pārstāvis.**

Sacensību dienā Bērnu vecuma grupas dalībnieku reģistrācija notiek no plkst. 10:00 līdz 10:30. Bērnu vecuma grupas sacīkstes notiks no plkst. 11:00 līdz 11:30.

Citās grupās sacensību dienā dalībnieki var pieteikties no plkst. 10:00 līdz 11:15. Iepriekš reģistrēti dalībnieki var saņemt starta numurus 30 minūtes pirms starta.

**6. Uzvarētāju noteikšana**

Apbalvoti tiks pirmo trīs vietu ieguvēji katrā vecuma grupā (atbilstoši nolikuma 3. punktam), kā arī Tautas klasē un kopvērtējumā.

Īpašas balvas paredzētas par trases rekordu, kā arī sacensību jaunākajam un vecākajam dalībniekam.

**7.Informācija**

Santa Upīte, tālr. 25125280, santaupite4@inbox.lv.